യുഎഇയില് തണുപ്പുകാലം ആരംഭിക്കുന്നു: അന്തരീക്ഷ താപനിലയില് കുറവുണ്ടാകുമെന്ന് കാലാവസ്ഥാ നിരീക്ഷണ കേന്ദ്രം ദുബായ്: രാജ്യത്ത് തണുപ്പുകാലത്തിന് ആരംഭിക്കുന്നു. ഒക്ടോബര് 16 ന് തണുപ്പുകാലം ആരംഭിക്കുമെന്നാണ് കാലാവസ്ഥ നിരീക്ഷണ കേന്ദ്രം അറിയിക്കുന്നത്. നല്ല കാലാവസ്ഥയാണ് വരാനിരിക്കുന്നതെന്നും ചെടികള് നടുന്നതിനും മറ്റും അനുയോജ്യമാണെന്നും കാലാവസ്ഥാ വിദഗ്ധര് പറയുന്നു. തണുപ്പു കാറ്റും മഴയുമുണ്ടാകും. അന്തരീക്ഷ താപനിലയില് കുറവുണ്ടാകുമെന്നും അറിയിപ്പ് വ്യക്തമാക്കുന്നു. കൂടിയ താപനില 30 മുതല് 35 ഡിഗ്രി സെല്ഷ്യസ് വരെയും കുറഞ്ഞ താപനില 20 മുതല് 10 ഡിഗ്രി സെല്ഷ്യസ് വരെയുമായിരിക്കും. പൊടിക്കാറ്റടിക്കുകയും ദൂരകാഴ്ച കുറയുകയും ചെയ്യും. അതുകൊണ്ടുതന്നെ മുന്കരുതല് നടപടികള് സ്വീകരിക്കണമെന്നും കാലാവസ്ഥാ വിദഗ്ധര് മുന്നറിയിപ്പ് നല്കി. Tags latest news UAE GULF international news winter shortlink